b'\n_START_ARTICLE_\nTheridion pinastri\n_START_SECTION_\nUtseende\n_START_PARAGRAPH_\nTheridion pinastri er sammen med de andre artene i denne slekten, forholdsvis sm\xc3\xa5 edderkopper, hunnen er 2,5 til 3,5 millimeter lang, mens hannen er litt mindre, 2,25 til 2,75 mm. Kroppen er todelt i en bakkropp (opisthosoma) og en forkropp (prosoma eller cephalothorax). Forkroppen er bredt oval, litt flat og forholdsvis liten. Den er brunlig gul med m\xc3\xb8rkere kant. Bakkroppen har et mursteinsr\xc3\xb8d langsg\xc3\xa5ende band, med en b\xc3\xb8lget kant, p\xc3\xa5 hver side med noen lysere flekker. Undersiden av bakkroppen er lys med noen brunere flekker, sjeldnere mer gr\xc3\xb8nnlige eller gule. Bakkroppen er hos hunnen stor og kuleformet. Spinnkjertlene er omgitt av en svart, taggete flekk. Beina er blek brun-gule, med brun-svarte ringer. P\xc3\xa5 det bakerste beinparets ytterste ledd, har de en fin kam av korte b\xc3\xb8rster, derav familiens norske navn._NEWLINE_Mange av kamfotedderkoppene er ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd.\n_START_SECTION_\nLevevis\n_START_PARAGRAPH_\nTheridion pinastri lever litt skjult, ofte p\xc3\xa5 grener av furu eller lyng. Den bygger ureglemessige fangstnett med tallrike silketr\xc3\xa5der som g\xc3\xa5r p\xc3\xa5 kryss og tvers._NEWLINE_De kj\xc3\xb8nnsmodne individene (imago), finnes fra sommer til h\xc3\xb8st. Hunnen spinner eggene sine inn i en fritthengende, rund eggsekk.\n_START_SECTION_\nUtbredelse\n_START_PARAGRAPH_\nTheridion pinastri er utbredt i Palearktis. Den finnes i Norge.'